ALL เปิดตัว “ดิ เอ็กเซล ลาดพร้าว-สุทธิสาร” มูลค่า 1.2 พันลบ.ชูทำเลทองใกล้รฟฟ.สายสีเหลือง
ALL เปิดตัว “ดิ เอ็กเซล ลาดพร้าว-สุทธิสาร” มูลค่า 1.2 พันลบ.ชูทำเลทองใกล้รฟฟ.สายสีเหลือง
ALL เปิดตัว “ดิ เอ็กเซล ลาดพร้าว-สุทธิสาร” มูลค่า 1.2 พันลบ.ชูทำเลทองใกล้รฟฟ.สายสีเหลือง
25 ก.ค. 2562

นายธนากร ธนวริทธิ์ ประธานเจ้าหน้าที่บริหาร บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL เปิดเผยว่า แผนการดำเนินงานของบริษัทหลังจากนำธุรกิจเข้าระดมทุนในตลาดหลักทรัพย์ mai และประกาศเป้าหมายสู่การเป็น Top 10 อสังหาฯ แถวหน้าของไทยภายใน 5 ปี
ทั้งนี้ บริษัทมีความพร้อมในการพัฒนาที่อยู่อาศัยคุณภาพในพื้นที่ศักยภาพ โดยเฉพาะพื้นที่บริเวณใกล้แนวระบบขนส่งมวลชนหลักของกรุงเทพฯ อย่าง BTS และ MRT เพื่อการเดินทางที่สะดวกสบาย ใกล้แหล่งชุมชน และสามารถตอบโจทย์ไลฟ์สไตล์การอยู่อาศัยของกลุ่มคนในสังคมเมือง
โดย ออลล์ อินสไปร์ฯ วาง Positioning คอนโดมิเนียมแบรนด์ The Excel กลุ่มแบรนด์นี้จะเป็นคอนโด Low Rise ใกล้แนวรถไฟฟ้า ซึ่งเป็นจุดขายหลักของ ALL ซึ่งแบรนด์ ดิ เอ็กเซล วางราคาขายอยู่ที่ประมาณ 1.5 – 3 ล้านบาท จับกลุ่มคนในวัยทำงาน อาศัยอยู่ใจกลางเมืองและสะดวกในการเดินทาง
สำหรับเดือนกรกฎาคมนี้ ALL เปิดตัวโครงการ ดิ เอ็กเซล ลาดพร้าว – สุทธิสาร โดดเด่นด้วยทำเลฮอตใจกลางกรุงเทพฯ เพราะ “ทำเล” ยังเป็นเหตุผลสำคัญที่สุดในการตัดสินใจเลือกซื้ออสังหาฯ โครงการตั้งอยู่ในซอยลาดพร้าว 62 ใกล้รถไฟฟ้าสายสีเหลือง สถานีโชคชัย 4 เพียง 550 เมตร ซึ่งในอนาคตอันใกล้ ที่ดินและที่อยู่อาศัยย่านลาดพร้าวจะยิ่งเพิ่มมูลค่าจากเส้นทางการเดินรถไฟฟ้าสายสีเหลือง (ลาดพร้าว – สำโรง)
โดยแนวเส้นทางเริ่มต้นที่จุดเชื่อมต่อกับระบบรถไฟฟ้ามหานคร สายเฉลิมรัชมงคล (สายสีน้ำเงินระยะแรก) ที่แยกรัชดา – ลาดพร้าว เชื่อมต่อกับโครงการรถไฟฟ้ามหานครสายสีส้มที่สถานีลำสาลีและเชื่อมต่อกับสถานีหัวหมากของรถไฟฟ้าแอร์พอร์ต เรล ลิงค์ และรถไฟฟ้าชานเมืองสายสีแดงอ่อน ตามแนวถนนศรีนครินทร์ถึงถนนเทพารักษ์ สิ้นสุดจุดเชื่อมต่อกับสถานีสำโรงของโครงการรถไฟฟ้าสายสีเขียวอ่อน รวมระยะทางประมาณ 30 กิโลเมตร
สำหรับโครงการ ดิ เอ็กเซล ลาดพร้าว – สุทธิสาร มีมูลค่าโครงการ 1,200 ล้านบาท บนพื้นที่ดินขนาด 3 ไร่ เป็นคอนโดมิเนียมโลว์ไรส์ (Low Rise) 8 ชั้น 2 อาคาร เน้นการตกแต่งและออกแบบให้เข้ากับวิถีคนเมืองที่ชื่นชอบสังคม ด้วยสไตล์ โมเดิร์น ชิค (Modern Chic) สีสัน สดใส นอกกรอบ ตื่นเต้น แหวกแนวและสดใหม่อยู่เสมอ แฝงไปด้วยความเท่ สวย และมีความนำสมัย ภายใต้คอนเซปต์ “แรงบันดาลใจเกิดได้ทุกตารางเมตร : Inspiration is All Around” โครงการมีห้องชุด จำนวน 420 ยูนิต
โดยมีขนาดห้องชุดเริ่มตั้งแต่ 1 ห้องนอน 24.50 – 30.10 ตร.ม. ไปจนถึง 1 ห้องนอน พลัส ขนาด 34.70 ตร.ม. ทุกห้องมาพร้อมกับเครื่องปรับอากาศและเฟอร์นิเจอร์ครบครัน (Fully Furnished) สิ่งอำนวยความสะดวกของโครงการ ได้แก่ คลับเฮ้าส์แยกส่วนกับอาคารที่พักอาศัย ทำให้พื้นที่กว้างขวางขึ้น มีสระว่ายน้ำ Co – Working Space ฟิตเนสและบ็อกซิ่งโซน ตอบโจทย์เทรนด์คนรุ่นใหม่รักสุขภาพและการออกกำลังกาย ล็อบบี้แยกอาคาร A และ B มั่นใจด้วยระบบความปลอดภัยทางเข้าโครงการเป็นประตู 2 ชั้น (Double Gate) คีย์การ์ด และกล้อง CCTV โครงการได้รับการอนุมัติ EIA Approved เป็นที่เรียบร้อย
นอกจากนี้ ออลล์ อินสไปร์ฯ ยังได้จัดทำ VDO สั้น เผยแพร่ผ่านสื่อออนไลน์และโซเชียลมีเดีย ในแคมเปญ #แรงบันดาลใจเกิดได้ทุกตารางเมตร นำเสนอผ่าน 4 เรื่องราว 4แรงบันดาลใจ เพื่อสื่อสารให้กลุ่มเป้าหมายเห็นว่า การอยู่นอกกรอบเหนือข้อจำกัด จะช่วยให้เราสร้างสรรค์แนวทางการใช้ชีวิตในแบบที่เราเลือกเอง เพื่อเป็นแรงบันดาลใจให้กับทุกคน โครงการ ดิ เอ็กเซล ลาดพร้าว – สุทธิสาร กำหนดก่อสร้างแล้วเสร็จในช่วงไตรมาส 4 ของปี 2563 สนใจชมห้องตัวอย่างได้แล้ววันนี้ที่ Sales Gallery ปากซอยลาดพร้าว 42/1(แยกภาวนา)
อีกทั้งในวันที่ 3 – 4 ส.ค. นี้ โครงการจัดโปรโมชั่น Pre – Sale ทุกชั้นราคาเดียว เริ่มต้นที่ 1.39 ลบ. ผ่อนสบาย 3,900 บาทต่อเดือน (ตามเงื่อนไขของโครงการ) คลิกลงทะเบียนรับสิทธิส่วนลดพิเศษ 100,000 บาทที่ www.allinspire.co.th สอบถามโทร. 02 029 9999



